Presidentkandidat Al Smith taler.
**Presidentvalget i USA 1928** var det 36. presidentvalget i USAs historie. Valget fant sted den 6. november 1928, og resultatet var at republikanerne Herbert Hoover og Charles Curtis ble valgt til henholdsvis president og visepresident for perioden 1929–1933. Deres hovedmotstandere i valget var demokratene Al Smith og Joseph Taylor Robinson. Hoover slo Smith i et valgskred som ga ham seier i 40 av de 48 daværende delstatene.

Nominasjoner
------------

Den sittende presidenten, Calvin Coolidge, erklærte tidlig at han ikke ville søke gjenvalg, til tross for et renommé som en populær og dyktig president. De tre hovedkandidatene i Det republikanske partiet ble dermed handelsminister Herbert Hoover fra California, tidligere guvernør Frank Lowden fra Illinois og Senatets majoritetsleder, Charles Curtis fra Kansas. Ved partiets landsmøte i Kansas City i Missouri ble Hoover valgt med stort flertall. Etter å ha kommet på tredjeplass i presidentnominasjonen, ble Curtis valgt til visepresidentkandidat med desto større flertall.

Kampen om hvem skulle være Det demokratiske partis presidentkandidat var helt åpen, men spekteret av mulige kandidater ble raskt begrenset til guvernør Al Smith fra New York, kongressrepresentant Cordell Hull fra Tennessee, senator James A. Reed fra Missouri og tidligere senator Atlee Pomerene fra Ohio. Ved partiets landsmøte i Houston ble Smith en klar vinner. Han ble da den første irsk-amerikaneren og katolikken til å bli nominert som et av de store partienes presidentkandidat. (Det var imidlertid ikke før presidentvalget 1960 at en katolikk, John F. Kennedy, ble valgt til president.) Joseph Taylor Robinson ble valgt til visepresidentkandidat.

I de mindre partiene ble Norman Thomas fra New York og William Z. Foster fra Illinois valgt til presidentkandidater for henholdsvis Socialist Party of America og CPUSA. I Prohibition Party vurderte man å støtte Herbert Hoovers kandidatur, men man valgte til slutt å nominere William F. Varney fra New York.

Valgkamp
--------

Den folkelige og sjarmerende Smith fant sitt motstykke i Hoover, som var så stiv og kjedelig at Det republikanske partiet måtte «rykke inn annonser for å gjøre ham mer menneskelig». Republikanerne fikk æren for det økonomiske oppsvinget i 1920-årene, noe som utvilsomt gav Hoover et gunstig utgangspunkt for sin valgkamp. Han var den første republikanske presidentkandidaten som klarte å vinne Texas. De øvrige sørstatene forholdt seg i all hovedsak lojale til demokratene. Mange afroamerikanske velgere håpet at Smith, med sin innvandrerbakgrunn, støttet integrering. At katolikker og Ku Klux Klan stod i et motsetningsforhold, gjorde også at mange afroamerikanere festet lit til Smith.

Smith hadde to store heftelser ved seg: Han var av irsk avstamning, og han var katolikk. Irsk-amerikanere ble på denne tiden hånet for sin bondske bakgrunn, og frykten for katolisismen var overveldende i det stort sett protestantiske USA. Gjennom hele valgkampen ble det påstått at Smith hadde sverget overfor paven at USA skulle bli katolsk, at han ville annullere protestantiske ekteskap, at protestantiske barn skulle erklæres uekte, at bibellesing ville bli forbudt, og at hans kone ville skjemme seg ut og «få Washington, D.C. til å stinke kål og hjemmebrent.» Smith ble også kritisert for sin motstand mot Volstead Act, som forbød omsetting, transport og produksjon av alkohol.

Referanser
----------

1. 1 2  Stampe, Pelle (2008). «200 års løgn, hån og spott». *Illustrert Vitenskap Historie* **(norsk)** (15): 30–33.
2. 1 2  Cummings, Joseph (2007). *Anything for a Vote. Dirty Tricks, Cheap Shots, and October Surprises in U.S. Presidential Campaigns* **(engelsk)**. Quirk Books.

Litteratur
----------

* Andersen, Kristi (1979). *The Creation of a Democratic Majority: 1928-1936* **(engelsk)**. University of Chicago Press.
* Bornet, Vaughn Davis (1964). *Labor Politics in a Democratic Republic: Moderation, Division, and Disruption in the Presidential Election of 1928* **(engelsk)**. Spartan Books.
* Craig, Douglas B. (1993). *After Wilson: The Struggle for Control of the Democratic Party, 1920-1934* **(engelsk)**. University of North Carolina Press.
* Hostetler, Michael J. (1998). «Gov. Al Smith Confronts the Catholic Question: The Rhetorical Legacy of the 1928 Campaign». *Communication Quarterly* **(engelsk)** (46 utg.).
* Lichtman, Allan (1979). *Prejudice and the old politics: The Presidential election of 1928* **(engelsk)**. University of North Carolina Press.
* Moore, Edmund A. (1956). *A Catholic Runs for President: The Campaign of 1928* **(engelsk)**. Ronald Press Company.

Eksterne lenker
---------------

* (en) United States presidential election, 1928 – kategori av bilder, video eller lyd på Commons Rediger på Wikidata
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)

| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |